Screen (kumpulan muzik)

Kumpulan Screen  merupakan sebuah kumpulan pemuzik dan penyanyi yang ditubuhkan pada tahun 1993 di Malaysia.  Kumpulan ini menyampaikan lagu-lagu Melayu.Screen akui kurang dikenali

Kumpulan Screen mula mencipta nama menerusi lagu Tak Suka Tak Apa. Mereka lebih dikenali melalui lagu di corong radio, berbanding penampilan di kaca televisyen atau pun media cetak. Ini disebabkan kesibukan mereka mengendalikan perniagaan kedai makanan di Pelabuhan Klang.

Kumpulan Screen ini terdiri daripada empat anggota iaitu Jimi, Wan, Hashim dan Man, dan kesemua mereka berasal dari Klang. Mereka melancarkan album kedua mereka, Kau Saja Dihati pada 9 Mac 1998. Kumpulan Screen turut merancang untuk mengembangkan dunia seni mereka menerusi perniagaan dengan mengwujudkan Screen Studio, yang memberi peluang untuk anak-anak muda berlatih vokal, bermain muzik dan sebagainya. Studio itu memulakan operasinya pada pertengahan Mac 1998, dan dibuka melalui perkongsian dengan salah seorang rakan mereka, Brother Bob.

Ini merupakan salah satu langkah mereka untuk berdikari dalam perniagaan yang berkaitan dengan muzik kerana mereka telah mengambil keputusan untuk serius dalam bidang tersebut. Album pertama mereka, Sha Na Na yang telah terjual hampir 50,000 unit. Kesemua anggotanya berbangga dengan kejayaan tersebut walaupun mereka kurang dikenali ramai.

Album kedua diterbitkan oleh Kamal Bahrin, Lan Laga dan Belle, masih mengutarakan konsep pop rock tetapi membuat sedikit perubahan dengan penambahan lagu berentak metal dan alternatif sebagai memenuhi citarasa muzik semasa. Antara lagu yang dimuatkan dalam album ini ialah Kau Saja Di Hati, Kita Ditakdirkan Berpisah, Kau Kesayanganku, Rasa Rindu Tak Terkira, Pandangan Pertama, Kasih Tak Kesampaian, Rindu Padamu dan Bila Kau Kata Kau Sayang.Screen akui kurang dikenali, Utusan Online, 02/03/1998

Sehingga 2001, kumpulan Screen telah berjaya menghasilkan sebanyak enam album,Screen tampil dengan album baru, Utusan Online, 14/09/2001 dan 10 album sehingga 2010.

Ahli-ahli
Kumpulan Screen dianggotai oleh 5 orang ahli kesemuanya.
 Jep - Vokalist Baharu 2023 - Kini
  Wan  - (Keyboard) 1993 - Kini
 Lan - (Bassist) 2022 - Kini
 Erol - (Guitarist) 2022 - Kini
 Ijal - (Drummer) 2022 - Kini

 Bekas Ahli
 G-Mie - (Vokalist) 1993-2021

Diskografi
Album studio
 Sha Na Na (1996)
 Kau Saja Dihati (1998)
 Orang Yang Ku Sayang-Sayang (1999)
 Permata Hati (2000)
 Manja Kekasihku (2001)
 Kembali (2006)

Album kompilasi
 Koleksi Hits (1999)
 Koleksi Hebat (2003)
 Detik Kenangan (2004)
 Memori Hit Screen (2005)
Single Terbaru 2023 
Sirah Cinta (2023)

Rujukan

 Pautan luar 

Screen